  Туспуктэм: Алексей Арзамасцев Майя Бывальцева 1-тӥ оштолэзьысен Удмуртиын улосвыл но муниципалкуспо сюресъёс бадӟым машинаос понна огдырлы ворсамын луозы. Со пумысен косонэз (приказ) элькунысь трснспортъя но сюес возёсъя министерство юнматӥз, ивортӥз улосвыл тӧролэн но кивалтэтлэн пресс-службазы. « Тулыс тудву дыръя сюреслэн констуркциез уката ляб луэ. Соин ик та вакытэ бадӟым машинаос понна сюбегатонъёс кутӥськом. Сыӵе амал сюресэз «куасьтон» понна кулэ, со сюрес констуркциосты куашканлэсь утёз » Алексей Горбачёв, Удмуртиысь транспортъя но сюрес возёсъя министр Сюбегатонъёс 1-30 оштолэзе кужымазы луозы. Тулыс но сӥзьыл огдырлы сюбегатонъёс улэ уг шедё: - калыкез нуллӥсь автобусъёс; - сиён-юонъёс, пудо-животэз, пӧйшуръёсты, эмъюмъёс, эстӥськон, кидыс, удалтытӥсь сылалъёс, пудолы но пӧйшуръёслы сиён, почта нуллӥсь машинаос; - шимучыръёслэсь бервылзэс утялтыны кулэ луись вузъёсты но техникаез нуллӥсь машинаос; - федерал ёзэсъёслэн траснпортсы, кытын федерал катэз ожгра служба нуон чакламын. Куд-ог учыръёсын Росавтодорен сётэм нимысьтыз лэзёнэн машинаос ветлыны быгатозы. Сое удысэтлэн сайтаз электрон амалэн басьтыны луэ. Огдырлы сюбегатонъёс кутэм сюресъёсын лыдмет улосвыл министерстволэн сайтаз шараямын. Тодэ вайытом, 27-тӥ южтолэзе Эгра ёросын федерал сюреслэн люкетэз ву кыремен сэрен куашказ. Тупатъян ужъёсты кык-куинь нуналскын быдэстозы шуыса веразы вал. Машинаосты 28-тӥ южтолэзе ӝытазе лэзизы.   Тегъёс: Удмуртия сюресъёс сюбегатонъёс  